Ericu950/Stoicheia-meter-silver huggingface dataset:
ταῦτα δὲ ἀναγκαίως προηρραβωνισάμεθα ὑμῶν τὴν ἀγάπην , ἵνα πάντων τῶν λεγομένων τὴν ἀκριβῆ ἐξέτασιν ζητῆτε , μὴ παρ ἡμῶν καὶ τῶν ἡμετέρων λογισμῶν , ἀλλὰ παρὰ τῶν θείων γραφῶν .
προέκειτο ἡμῖν δεῖξαι , πῶς ὁ Χριστὸς ἀνακαινίζει τὸν κόσμον , πῶς τὸν ἄνθρωπον τὸν παλαιωθέντα ἐν τῷ παραδείσῳ διὰ τὴν ἁμαρτίαν ἀνακαινίζει Χριστὸς διὰ τῆς ἑαυτοῦ οἰκονομίας .
ταύτην δὲ τὴν ὑπόσχεσιν ἐποιησάμεθα ἐν ταῖς ἱεραῖς τῶν ἀποστόλων αὐλαῖς ταμιευσάμενοι τὴν ἀπόδοσιν διὰ τὸ μὴ πάντας παρεῖναι .
λάβωμεν δὲ ἀρχὴν ὁμολογουμένην καὶ πρέπουσαν τῷ λόγῳ , τὴν δημιουργίαν .
ἐποίησεν ὁ θεὸς τὸν οὐρανὸν καὶ τὴν γῆν .
ἀρχὴ γὰρ πρέπουσα τῶν μελλόντων λέγεσθαι , ἡ πρώτη κρηπὶς τοῦ κόσμου , ὁ πρῶτος θεμέλιος τῆς δημιουργίας 0 .
ἐποίησεν ὁ θεὸς τὸν οὐρανὸν καὶ τὴν γῆν καὶ τὴν θάλασσαν καὶ πάντα τὰ ἐν αὐτοῖς , ἵνα συντέμω .
καὶ τὰ μὲν ἄλλα πάντα λόγῳ παρήγαγεν , ἀβίαστον ἔχων τὸ νεῦμα καὶ οὔ τε κόπον ὑπομένων οὔ τε ἱδρῶτα ὑφιστάμενος , ἀλλὰ τῷ λέγειν ἀκολουθοῦσαν ἔχων τὴν φύσιν τῶν γενομένων .
ἐποίησε τὴν δημιουργίαν ἅπασαν καὶ ἐπὶ τέλει τὸ τῆς δημιουργίας κάλλος , τὸν ἄνθρωπον 0 .
ὥσπερ γὰρ ὅλον τὸ σῶμα τὸ ἡμέτερον ἐκτὸς τοῦ προσώπου νεκρὸν φαίνεται , οὕτω πᾶσα ἡ δημιουργία ἡ φαινομένη ἐκτὸς τῆς τοῦ ἀνθρώπου κατασκευῆς νεκρά ἐστιν .
καὶ ὅπως ἄκουε ·
λαμπρὸς ὁ ἥλιος , ἀλλ ἑαυτὸν ἑρμηνεῦσαι οὐ δύναται 0 .
λαμπρὰ ἡ σελήνη , ἀλλὰ τὰς ἑαυτῆς τροπὰς οὐκ αὐτὴ ἐπαίδευσεν , ἀλλὰ λόγος παρέδωκεν 0 .
λαμπρὰ τῶν ἄστρων ἡ τάξις , ἀλλὰ τοὺς τούτων ῥυθμοὺς διδασκαλία παρέδωκεν 0 .
μεγάλη ἡ θάλασσα , ἀλλὰ τοὺς ἐν αὐτῇ κόλπους ἀνθρωπίνη γλῶσσα παρέδωκεν 0 .
καὶ οὐδέν ἐστι τῶν ἐν τῷ κόσμῳ γενομένων , ὃ μὴ δεῖται ἑρμηνέως τῆς ἀνθρωπίνης φωνῆς .
τοῦτο ποιεῖ καὶ τὸ φαινόμενον ἄτοπον δειχθῆναι καλὸν καὶ τὸ καλὸν δειχθῆναι ὄντως καλόν .
πολλὰ γὰρ ἀπατᾶται ἡ ὄψις καὶ πλανᾷ τὴν διάνοιαν ·
λόγος δὲ εἰσελθὼν δείκνυσι τὴν φύσιν , ὑποβάλλει τὴν δύναμιν , ἑρμηνεύει τὴν διδασκαλίαν .
ἐποίησεν ὁ θεὸς τὴν δημιουργίαν ἅπασαν καὶ ἐπὶ τέλει τῆς δημιουργίας τὸν ἄνθρωπον εἰργάσατο κατ  εἰκόνα ἑαυτοῦ καὶ ὁμοίωσιν , εἰκόνα αὐτῷ χαρισάμενος οὐ τὸν χαρακτῆρα τοῦ σώματος , ἀλλὰ τὸ ἀρχικὸν ἀξίωμα , τὴν διακριτικὴν δύναμιν , τὸ ταῖς ἀρεταῖς ἀφομοιοῦσθαι τῷ ποιήσαντι .
ἐγένετο τοίνυν ἐν εἰκόνι καὶ ὁμοιώματι θεοῦ ὁ ἄνθρωπος ·
ἐξέτεινε δὲ τὴν ὁμοίωσιν εἰς ἀμετρίαν .
καὶ μὴ νομίσῃς ξένα εἶναι ταῦτα παρὰ τὸ προκείμενον ἡμῖν πρόβλημα ·
ῥίζα γὰρ τῶν μελλόντων λέγεσθαι τὰ νῦν γυμναζόμενα 0 .
ἐποίησε τὸν ἄνθρωπον ἐν εἰκόνι ἰδίᾳ καὶ ὁμοιώσει .
ἠβουλήθη αὐτὸν εἰς ὁμοιότητα δραμεῖν τῆς δεσποτικῆς ἀξίας , μέτρῳ μέντοι καὶ ἀκολουθίᾳ καὶ τάξει .
δεῖ γὰρ καὶ ἀπὸ τῶν κοινῶν ὑποδειγμάτων στῆσαι τὸ ζητούμενον .
ἐάν τις τῶν καθ ἡμᾶς δεσπότης ἔχῃ δοῦλον καὶ ἴδῃ τὸν δοῦλον μιμούμενον αὐτοῦ τὴν σωφροσύνην , ἀγαπᾷ αὐτὸν καὶ τιμᾷ ·
ἐὰν δὲ μιμήσηται δοῦλος δεσπότου φιλανθρωπίαν , ἀγαπᾷ ὁ δεσπότης τὸ κτῆμα ·
ἐὰν ἴδῃ τὸν δοῦλον ἑαυτοῦ σχολάζοντα ἐν ἐκκλησίᾳ , εὐσεβοῦντα , νηστεύοντα , ἐλεημοσύνας ἐργαζόμενον , ἀγαπᾷ ὁ δεσπότης τὴν καλὴν τοῦ δούλου μίμησιν .
ἐὰν μέντοι ὁ δοῦλος ἐκβάλῃ τὴν μίμησιν εἰς ἀμετρίαν καὶ ἄρξηται μιμεῖσθαι τοῦ δεσπότου τὴν αὐθεντίαν , ἐπιτάττων τοῖς συνδούλοις ὡς δεσπότης , διασκορπίζων τὰ πράγματα ὡς δεσπότης , οὐκέτι ἡ μίμησις ἐπαινετή , ἀλλὰ ψεκτή 0 ·
δεῖ γὰρ τὸν δοῦλον μιμεῖσθαι δεσπότου ἐπιείκειαν , σωφροσύνην , εὐσέβειαν , δικαιοσύνην , οὐκ αὐθεντίαν , οὐ δεσποτείαν .
λαβὼν τοίνυν ὁ ἄνθρωπος τὸ μιμεῖσθαι τοῦ θεοῦ τὴν ἀγαθότητα ἐξέτεινε τὸ μέτρον τῆς μιμήσεως εἰς ἀμετρίαν καὶ ἐπεθύμησε λοιπὸν τοῦ θεοῦ ζηλωτὴς γενέσθαι , οὐ κατὰ ἀρετήν , ἀλλὰ κατὰ αὐθεντίαν ·
τοῦτο γὰρ ἠπάτησεν αὐτὸν ὁ ὄφις λέγων ·
ἧι ἂν ἡμέρᾳ φάγητε , ἔσεσθε ὡς θεοί , γινώσκοντες καλὸν καὶ πονηρόν .
ἐπαινεῖ δὲ ὁ θεὸς τὴν μίμησιν , ὅταν μέτρον ἔχῃ ·
ἐὰν δὲ τὸ μέτρον ἐξέλθῃ , ὑπὸ ψόγον ὁ μιμησάμενος 0 .
ποιήσωμεν ἄνθρωπον κατ εἰκόνα ἡμετέραν καὶ ὁμοίωσιν .
ὡμοιώθησαν τῷ θεῷ οἱ ἀπόστολοι , καὶ οὐκ ἐμέμφθησαν .
ὡμοιώθησαν τῷ θεῷ οἱ προφῆται , καὶ οὐκ ἐψέχθησαν ·
μιμηταὶ ἐγένοντο φιλανθρωπίας , ἐλεημοσύνης , δικαιοσύνης , εὐσεβείας .
ὡμοιώθη τις τῷ θεῷ κατὰ αὐθεντίαν θεϊκήν , καὶ εὐθέως ἐτιμωρήθη .
λέγει Ἡσαΐας πρός τινα τύραννον ἐν Βαβυλῶνι μανέντα ἰσοθεΐαν ·
σὺ εἶπας ἐν τῇ διανοίᾳ σου ·
“ Εἰς τὸν οὐρανὸν ἀναβήσομαι , καὶ καθιοῦμαι ἐπὶ τὰ ὄρη τὰ ὑψηλὰ τὰ πρὸς βορρᾶν ·
ἐπάνω τῶν νεφελῶν ἀναβήσομαι , καὶ ἐπάνω τῶν ἄστρων θήσω τὸν θρόνον μου , καὶ ἔσομαι ὅμοιος τῷ ὑψίστῳ ” .
νῦν δὲ εἰς ᾅδου καταβήσῃ , εἰς τὰ θεμέλια τῆς γῆς .
ὁρᾷς πῶς τὸν ἐπαρθέντα τῇ ὑπερηφανίᾳ κολάζει ;
ποῖος γὰρ ἦν φθόνος τὸ γενέσθαι ὅμοιον τοῦ δημιουργοῦ , εἰ κατ  εἰκόνα καὶ ὁμοίωσιν τοῦ κτίσαντος ἐγένετο ;
ἀλλ οὐκ εἶχε μέτρον τῆς ὁμοιώσεως ἡ ἄμετρος αὐτοῦ τόλμα ·
κατέλιπε γὰρ τῆς ἀρετῆς τὴν ὁμοίωσιν καὶ ἔδραμεν ἐπὶ δεσποτικῆς αὐθεντίας ὁμοίωσιν .
Οὕτω καὶ ἐπὶ τοῦ Δαυὶδ λέγει ·
Εὗρον Δαυὶδ τὸν τοῦ Ἰεσσαί , ἄνδρα κατὰ τὴν καρδίαν μου .
ἰδοὺ ὁμοίωσις κατ εἰκόνα , ἐπειδὴ ἦν ὁ λογισμὸς τοῦ Δαυὶδ πρὸς θεὸν βλέπων , ἐπιεικείας μεστός , ταπεινοφροσύνης γέμων , δικαιοσύνης φροντίζων καὶ φιλανθρωπίας ἀντεχόμενος .
καὶ τὸν μὲν καλῶς μιμησάμενον καρδίαν θεοῦ ἐπῄνεσεν , ἄλλον δέ , τύραννον , μιμησάμενον θεοῦ καρδίαν , οὐ κατὰ ἀρετήν , ἀλλὰ κατὰ δεσποτείαν , ἔψεξεν , μᾶλλον δὲ καὶ ἐκό λασεν .
καὶ λέγει ὁ θεὸς διὰ τοῦ Ἰεζεκιήλ ·
καὶ σύ , υἱὲ ἀνθρώπου , εἶπον τῷ ἄρχοντι Τύρου ·
“ Ἀνθ  ὧν ὑψώθη ἡ καρδία σου , καὶ εἶπας ·
Θεός εἰμι ἐγώ   σὺ δὲ εἶ ἄνθρωπος , καὶ οὐ θεός  , καὶ ἔδωκας τὴν καρδίαν σου ὡς καρδίαν θεοῦ , ἀντὶ τούτου ἰδοὺ ἐγὼ ἐπάξω ἐπὶ σὲ ἀλλοτρίους λοιμοὺς ἀπὸ ἐθνῶν , καὶ ἐκκενώσουσι τὰς μαχαίρας αὐτῶν ἐπὶ σὲ καὶ ἐπὶ τὸ κάλλος τῆς ἐπιστήμης σου ” .
καί , ἵνα συντέμω , ἐπάγει ·
καὶ ἀποθανῇ θανάτῳ τραυματιῶν ἐν καρδίᾳ θαλάσσης .
μὴ λέγων ἐρεῖς ·
“ Θεός εἰμι ἐγώ ” ἐνώπιον τῶν ἀναιρούντων σε ; .
ὁρᾷς , πῶς τὸ ἄμετρον τῆς μιμήσεως ὑπὸ κόλασιν ἔρχεται ;
ἐκτραπεὶς τοίνυν ὁ ἄνθρωπος καὶ ἐξολισθήσας εἰς ὁμοιότητα ἄμετρον ηὑρέθη καὶ ὧν εἶχε γυμνούμενος ·
πᾶσα γὰρ θνητὴ φύσις τῶν ὑπὲρ δύναμιν ἐπιθυμοῦσα παρὰ γνώμην θεοῦ οὐ μόνον οὐ προσλαμβάνει τι , ἀλλὰ καὶ ἃ ἔχει ἀπόλλυσιν .
καὶ ὥσπερ ὁ ὀφθαλμὸς τῆς μετρίας ἀκτῖνος ἀπολαύων τοῦ ἡλίου εὐφραίνεται καὶ φωτίζεται , ἐὰν δὲ θέλῃ εἰς αὐτὸν ἀτενίσαι τὸν κύκλον , οὐ μόνον οὐ προσλαμβάνει φῶς , ἀλλὰ καὶ ὃ ἔχει προσζημιοῦται , οὕτω καὶ ἡ θνητὴ φύσις τῶν ὑπὲρ δύναμιν ἐπιθυμοῦσα παρὰ γνώμην θεοῦ ἀμαυροῦται τὴν διάνοιαν .
ἐξωλίσθησε τοίνυν ὁ ἄνθρωπος , καὶ ἀπὸ τῆς ὀλισθήσεως πολλὰ τῷ πτώματι ἠκολούθησαν τραύματα , εἰδωλολατρεία , πορνεία , μοιχεία , πλεονεξία , καὶ ὅσα τούτοις ἀδελφὰ καὶ συγγενῆ 0 .
κατέπεσε τοίνυν ὁ ἄνθρωπος πτῶμα μέγιστον καὶ τὸν μὲν χαρακτῆρα τῆς θεϊκῆς ὄψεως ἀπώλεσε διὰ ἀπροσεξίαν ·
παρασυνεβλήθη γὰρ τοῖς κτήνεσι τοῖς ἀνοήτοις καὶ ὡμοιώθη αὐτοῖς .
ἡ δὲ κτίσις ἐμερίσθη , καὶ ἡ μὲν ἀφηνίασεν , ἡ δὲ ἔμενε δουλεύουσα , ὡς προεῖπον ἐν τῇ προλαβούσῃ διδασκαλίᾳ .
Οἱ λέοντες ἐπεβούλευον τῇ εἰκόνι ·
οἱ ὄφεις ἔδακνον , πᾶσα ἡ τῶν ἀλόγων φύσις κατὰ τοῦ δεσπότου ἐμάνη .
ἐπειδὴ εἶδεν αὐτὸν παραχαράξαντα τοῦ θεοῦ τὸν νόμον , ἠθέλησε καὶ ἡ ἄλλη κτίσις φυγεῖν τὴν δεσποτείαν .
ἠθέλησεν ὁ ἥλιος μὴ ἀνατέλλειν τῷ παραβάτῃ , ἠθέλησεν ἡ σελήνη σκοτίσαι τὰς ἑαυτῆς αὐγάς , ἠθέλησαν οἱ ἀστέρες μὴ φάναι τῷ πλάσματι , ἠθέλησαν αἱ πηγαὶ ἀρνήσασθαι τὰ νάματα , οἱ ποταμοὶ τὰ ῥεύματα , οἱ λειμῶνες τὰ ἄνθη , οἱ παράδεισοι τὴν τρυφήν 0 .
πάντα ἠθέλησεν ἀρνήσασθαι τὸν ἄνθρωπον , ἐπειδὴ ἠρνήσατο τὸν ἑαυτοῦ δεσπότην .
Οἶδα ὅτι βαθὺς ὁ λόγος καὶ συνεσκιασμένος , ἀλλὰ διὰ τοὺς πιστοὺς καὶ συντρόφους τῆς ἐκκλησίας ἐρευνᾶν δεῖ τῆς θείας γραφῆς τὰ νοήματα 0 .
ἐδούλευσεν ἡ κτίσις τῷ ἀνθρώπῳ , οὐχ ὡς ἀξίῳ , ἀλλὰ τοῦ θεοῦ τοῦτο προστάξαντος μὴ ὑβρισθῆναι δι ὅλου τὴν εἰκόνα , εἰ καὶ παρέβη .
πάσης τοίνυν τῆς κτίσεως στασιαζούσης ὁ θεὸς ἐκέλευσε τῇ κτίσει μὴ ἀφηνιᾶν , ἀλλὰ παρέχειν τὸν ἥλιον τὴν ἑαυτοῦ ἀκτῖνα , τὴν γῆν τοὺς ἑαυτῆς καρπούς , τὴν θάλασσαν τὰς ἐμπορίας , τοὺς ἀστέρας τὴν ἑαυτῶν φαιδρότητα .
ταύτην γοῦν τὴν ἔννοιαν ὁ ἀπόστολος γυμνῶν λέγει ·
ἡ γὰρ ἀποκαραδοκία τῆς κτίσεως τὴν ἀποκάλυψιν τῶν υἱῶν τοῦ θεοῦ ἀπεκδέχεται .
τῇ γὰρ ματαιότητι ἡ κτίσις ὑπετάγη οὐχ ἑκοῦσα , ἀλλὰ διὰ τὸν ὑποτάξαντα ἐπ ἐλπίδι , ὅτι καὶ αὐτὴ ἡ κτίσις ἐλευθερωθήσεται ἀπὸ τῆς δουλείας τῆς φθορᾶς εἰς τὴν ἐλευθερίαν τῆς δόξης τῶν τέκνων τοῦ θεοῦ .
ὡς εἶδεν ὁ θεὸς τὸν ἄνθρωπον ἐκπεσόντα καὶ τὴν κτίσιν ἀνανεύουσαν πρὸς ὑπηρεσίαν τοῦ ἀναισθήτου , ἐχαλίνωσεν αὐτὴν καὶ μὴ θέλουσαν καὶ ἐκέλευσε τὸν ἥλιον ἀνατέλλειν , τὴν γῆν φέρειν τοὺς καρποὺς καὶ μὴ ἀρνεῖσθαι τὸν παραβάτην διὰ τὴν ἀγνωμοσύνην , ἀλλὰ δεικνύναι τοῦ εὐεργέτου τὴν ἄφθονον εὐεργεσίαν , ἐπαγγειλάμενος τῇ δημιουργίᾳ τὸ μετὰ τοῦ ἀνθρώπου τοῦ φθαρέντος ἀνακαινισθῆναι .
ὡσεὶ ἔλεγεν ὁ θεὸς τῇ κτίσει ·
ἐπειδὴ ἔπεσεν ἡ εἰκὼν καὶ ὠλίσθησε διὰ τὴν παράβασιν καὶ φθείρεται διὰ τὴν παρακοήν , ἀνάσχου δουλεῦσαι τῇ φθορᾷ τοῦ φθαρέντος , ἵνα , ὅταν αὐτὸν ἀνακαινίζω , τὴν ἐμὴν εἰκόνα , τὸν ἐμὸν ἄνθρωπον τὸν φθαρέντα , σὺν αὐτῷ καὶ σὲ τὴν κτίσιν ἀνακαινίσω καὶ σύνθρονον αὐτοῦ ποιήσω τῆς δόξης .
συγκατεσπάσθης αὐτοῦ τῇ ταλαιπωρίᾳ ·
συνανάστηθι αὐτοῦ τῇ δόξῃ .
τί δέ ἐστιν , ἀδελφέ , τὸ τὴν κτίσιν ἀποφεύγειν τὴν τοῦ ἀνθρώπου δεσποτείαν ;
τῇ ματαιότητι ἡ κτίσις ὑπετάγη .
ἀφ οὗ ἂν ἐκτραπῇ ὁ ἄνθρωπος τοῦ θεοῦ , ματαιότης καλεῖται , ὡς λέγει ὁ Δαυίδ ·
πλὴν τὰ σύμπαντα ματαιότης πᾶς ἄνθρωπος ζῶν 0 .
πᾶς ἄνθρωπος μάταιός ἐστιν ὁ τὸν θεὸν καταλιμπάνων καὶ τὰ μάταια μεταδιώκων .
ἦσαν οὖν οἱ ἄγγελοι ἐν πάσῃ τῇ γῇ ἐπιτεταγμένοι τὰ ἔθνη , καθὼς μαρτυρεῖ Μωϋσῆς λέγων ·
ὅτε διεμέριζεν ὁ ὕψιστος ἔθνη , ὡς διέσπειρεν υἱοὺς Ἀδάμ , ἔστησεν ὅρια ἐθνῶν κατὰ ἀριθμὸν ἀγγέλων θεοῦ .
Οἷόν τι λέγω Διώρισεν ὁ θεὸς τὰ κλίματα τῆς οἰκουμένης ἑκάστῳ ἀγγέλῳ .
φέρε εἰπεῖν ·
ἀπένειμε τήνδε τὴν ἐπαρχίαν ἢ τόδε τὸ κλίμα ἑνὶ ἀγγέλῳ , τὸ ἕτερον ἄλλῳ , ἵνα ταύτην τὴν ἄψυχον φύσιν ἡλίου καὶ σελήνης καὶ ἄστρων καὶ γῆς καὶ θαλάσσης χαλινώσωσι πρὸς τὴν τοῦ θνητοῦ ἀνθρώπου ἀπόλαυσιν .
πάλιν οἱ ἄγγελοι ἐτρύχοντο ὑπηρετούμενοι τοῖς ἀνθρώποις τοῖς ἀναξίοις καὶ ἐθλίβοντο ὁρῶντες τὴν δεσποτικὴν ἀξίαν προδιδομένην καὶ εἴδωλα προσκυνούμενα .
διεπρίοντο οἱ ἄγγελοι ἐννοοῦντες ·
ἄλλος ὁ χορηγὸς καὶ ἄλλοι οἱ εὐχαριστούμενοι 0 .
ἔφερεν ἡ γῆ τὸν οἶνον καὶ οἱ βωμοὶ τὰς σπονδὰς ἐδέχοντο ·
ἔφερεν ἡ γῆ τῶν καρπῶν τὴν ἀφθονίαν καὶ τοῖς εἰδώλοις ἀνετίθετο .
Οὐκ ἔφερον οἱ ἄγγελοι τὴν βίαν ὁρῶντες τὰ μὴ ὄντα , ἀντὶ τοῦ Ὄντος τιμώμενα .
ἐντεῦθεν λύεται καὶ τὸ ἕτερον ζήτημα τὸ ἐν τῷ προφήτῃ ἀναφερόμενον .
ἦλθε πρὸς αὐτόν φησιν ὁ ἄγγελος Γαβριὴλ καὶ λέγει αὐτῷ ·
δανιὴλ ὁ δοῦλος τοῦ θεοῦ , ἀφ ἧς ἡμέρας προέθου κακῶσαι τὴν ψυχήν σου ἐνώπιον κυρίου , εἰσηκούσθη ἡ δέησίς σου καὶ ἀπεστάλην ἀπαγγεῖλαί σοι τὰ ῥήματα ταῦτα .
ἀλλ ὁ ἄρχων τῆς βασιλείας Περσῶν ἀντέστη μοι , εἰ μὴ Μιχαὴλ ὁ ἄρχων τοῦ ἔθνους ὑμῶν ἦλθεν εἰς βοήθειαν .
τίς οὖν ὁ ἄγγελος ὁ ἀντιστὰς τῷ Γαβριήλ , ἢ διὰ τί αὐτῷ ἀντέστη 0 ;
Εἴρηται καὶ πρώην ἐν ὑμῖν , ἀδελφοί , ὅτι τοῖς ἀγγέλοις ὁ θεὸς ἕκαστον ἀπένειμε κλίμα πρὸς φυλακὴν πάσης τῆς κτίσεως .
ἀποσταλέντι τοίνυν τῷ ἁγίῳ Γαβριὴλ ἐξ οὐρανοῦ ἀνθίσταται ὁ ἄγγελος ὁ ἐπιτεταγμένος τὴν βασιλείαν Περσῶν , τουτέστι τὴν Περσίδα .
τὸ δὲ ζητούμενον 0 ·
Εἰ παρὰ θεοῦ ἀπεστάλη , παρὰ θεοῦ δὲ ἀπεστάλη καὶ Γαβριήλ , διὰ τί οὖν αὐτῷ ἀνθίσταται ;
Εἰ μὲν γὰρ ἦν ἄλλης δεσποτείας ὁ ἀποσταλεὶς ἄγγελος , καλῶς αὐτῷ ἀνθίστατο ·
εἰ δὲ ὁ αὐτὸς θεὸς ὁ κ ἀκεῖνον ἐπὶ τοῦ ἔθνους καταστήσας καὶ τοῦτον πρὸς τὸν προφήτην ἀποστείλας , διὰ τί αὐτῷ ἀνθίσταται ;
ἦν ὅλος ὁ κόσμος εἰδωλολατρείας πεπληρωμένος .
Οἱ ἄγγελοι ἠγανάκτουν καὶ ἐθλίβοντο ὁρῶντες τὸν θεὸν ἀθετούμενον καὶ εἴδωλα προσκυνούμενα .
ὅτε δὲ κατῆλθεν ὁ λαὸς αἰχμάλωτος εἰς Βαβυλῶνα , ἐφάνη Δανιὴλ τὸν θεὸν κηρύττων , ἐφάνησαν οἱ τρεῖς παῖδες τὸν θεὸν ὑμνοῦντες .
ὅτε φλὸξ ἐπατεῖτο , καὶ ἀσέβεια ἐλύετο ·
ὅτε λέοντες ἐφιμοῦντο , καὶ ἄπιστοι ἐπεστομίζοντο .
ὁ οὖν ἄγγελος ὁ ἀρχηγὸς βασιλείας Περσῶν ἔχαιρε καὶ ἐσκίρτα , ὅτι ἐν τοῖς αὐτοῦ μέρεσι θεὸς κηρύττεται .
ἔβλεπεν ὁ ἄγγελος τοὺς Χαλδαίους , τούς ποτε πῦρ προσκυνοῦντας καὶ εἴδωλα δοξάζοντας , τὸν θεὸν ἐπὶ τῇ παραδοξοποιΐᾳ ὑμνοῦντας καὶ ἔχαιρεν ὁρῶν τὴν ἑαυτοῦ χώραν τήν ποτε ἀσεβείᾳ κομῶσαν εἰς εὐσέβειαν μεταβληθεῖσαν ·
ἔβλεπεν ὁ ἄγγελος Ναβουχοδονόσορ τὸν βασιλέα λέγοντα ·
σεδράχ , Μισάχ , Ἀβδεναγώ , οἱ δοῦλοι τοῦ θεοῦ τοῦ ὑψίστου , καὶ ἐσκίρτα .
ἐπεὶ οὖν ὁ μακάριος Δανιὴλ ἐδέετο τοῦ θεοῦ , πληρωθέντων τῶν ἑβδομήκοντα ἐτῶν τῶν ὁρισθέντων , τῆς αἰχμαλωσίας ἀνακληθῆναι τὸν λαόν , ἀπεστάλη δὲ Γαβριὴλ μηνῦσαι αὐτῷ ὅτι ὁ λαὸς ἐπανάγεται ἀπὸ τῆς αἰχμαλωσίας καὶ μέλλει τὴν γῆν τὴν ἑαυτοῦ , τουτέστι τὴν Ἱερουσαλήμ , καταλαμβάνειν , ἀνθίσταται τῷ Γαβριὴλ ὁ ἄγγελος λυπούμενος , ὅτι πάλιν ἡ γῆ αὐτοῦ γυμνοῦται εὐσεβείας καὶ πληροῦται ἀσεβείας ·
ἐλυπεῖτο , ὅτι πάλιν ἡ γῆ αὐτοῦ εἰς τὴν ἀρχαίαν τάξιν ἐπανῄει τῆς εἰδωλολατρείας , καὶ ἀνθίστατο αὐτῷ , οὐ μαχόμενος , ἀλλὰ δικαιολογούμενος .
τί σπουδάζετέ φησιν ἀνακληθῆναι τὸν λαόν ;
τί γὰρ ἐβλάβησαν αἰχμαλωτισθέντες ;
ὅτε ἦσαν ἐν τῇ ἑαυτῶν χώρᾳ , εἴδωλα προσεκύνουν ·
ὅτε ἦλθον ἐνταῦθα , τὸν θεὸν δοξάζουσιν .
καὶ αὐτοὶ ὠφελήθησαν καὶ τούτους ὠφέλησαν .
τί κωλύει ἐν μέσῳ αὐτοὺς γενέσθαι ;
τί ἠδίκηται ὁ λαός , καὶ σπουδάζετε ἐπαναγαγεῖν τὴν αἰχμαλωσίαν ;
βλέπεις θεὸν προσκυνούμενον καὶ ἔθνη φωτιζόμενα , καὶ σπεύδεις τοσαύτην εὐεργεσίαν λῦσαι ;
τί ἀπεστάλης ;
ἀπεστάλην φησίν ἐπαναγαγεῖν τὸν λαὸν εἰς τὴν πατρίδα αὐτοῦ .
ποίαν φησίν πατρίδα ;
ἣν ἐμίαναν ταῖς μιαιφονίαις , ὅτε ἦσαν ἐν τῇ Ἱερουσαλήμ ;
Οὐ ταῦτα Ἰερεμίας κατηγορεῖ λέγων ὅτι Κατὰ ἀριθμὸν τῶν πόλεών σου ἦσαν οἱ θεοί σου , Ἰούδα , καὶ κατὰ τὰ ἄμφοδα Ἱερουσαλὴμ ἔθυες τῷ Βάαλ ;
μυρία τότε ἔπασχον παρὰ τοῦ θεοῦ καλά , καὶ τῆς κακίας οὐκ ἀνεχώρουν ·
νῦν μυρία πάσχουσι κακά , καὶ τοῦ θεοῦ οὐκ ἀφίστανται .
ἦν οὖν ἡ ἀντίστασις οὐ κακοῦ πρὸς ἀγαθόν ·
οὐ γὰρ εἶπεν ·
ἐμάχετο , ἀλλ  ·
ἀνθίστατο .
ἔστι πολλάκις ἀντίστασις δικαίου πρὸς ἀγαθόν .
ἀνθίσταται ἔσθ ὅτε νόμῳ φιλανθρωπία καὶ φιλανθρωπίᾳ νόμος 0 .
ὁ νόμος τὸν ἁμαρτήσαντα κολάζει , φιλανθρωπία βασιλέως τὸν ἁμαρτήσαντα ἐλεεῖ .
ὧδε οὖν ἡ μάχη , οὐκ ἐναντίου πρὸς ἐναντίον , ἀλλὰ συγγενοῦς πρὸς συγγενές 0 1 ·
οὔ τε γὰρ τὸ δίκαιον ἔξω ἀγαθότητος οὔ τε τὸ ἀγαθὸν ἔξω δικαιοσύνης εὑρίσκεται .
ἀλλὰ τοῦτο μὲν ἐν παρόδῳ 0 ·
εἰς δὲ τὸ προκείμενον ἐπανέλθωμεν .
Οὕτως γοῦν τῆς κτίσεως διακειμένης καὶ ἀγανακτούσης ἐπὶ τῷ παραβάτῃ καὶ ἀγγέλων ἀχθομένων ἐπὶ τῇ ἀγνωμοσύνῃ καὶ τοῦ κόσμου ὅλου κακωθέντος διὰ τὴν παρανομίαν 0 ·
ὃ γὰρ πάσχει δένδρον ἢ ἄλλη ὕλη , τοῦτο πάσχει ἡ γῆ κατὰ τὸ εἰρημένον ·
καὶ εἶδεν ὁ θεὸς τὴν γῆν , καὶ ἦν κατεφθαρμένη πᾶσα , ὅτι κατέφθειρε πᾶσα σὰρξ τὴν ὁδὸν αὐτῆς .
Εἶδε τὴν γῆν , καὶ ἦν κατεφθαρμένη .
Οὕτως οἱ προφῆται ἀπήγγελλον τῷ κόσμῳ τὸν αἰῶνα τὸν μέλλοντα τὸν πεσόντα κόσμον ἐγείρειν καὶ τὴν φθαρεῖσαν εἰκόνα ἀνακαινίζειν .
καὶ μή τις ὑπολαμβανέτω πολλὰς εἶναι περιόδους λόγων τῷ ὧδε κ ἀκεῖσε φέρεσθαι τὰ νοήματα ·
ταῦτα γὰρ πάντα εἰς μίαν ἀνάγεται δύναμιν .
ἐὰν μὴ πρῶτον δείξωμεν , πῶς ἐφθάρη ὁ κόσμος , οὐ δυνάμεθα δεῖξαι , πῶς ἀνεκαινίσθη .
ἦν τοίνυν πᾶσα ἡ γῆ κατεφθαρμένη , οὐρανὸς ἀμβλυωμένος καὶ πᾶσα ἡ κτίσις τεθολωμένη .
Οὐκ ἦν ἡ κτίσις οἵαν ἐποίησεν αὐτὴν ὁ θεὸς ἀπ ἀρχῆς , οὐκ ἦν ὁ οὐρανὸς τοῖς ἄστροις καταλαμπόμενος , οὐκ ἦν ἡ γῆ τοῖς καρποῖς εὐθηνοῦσα , οὐ θάλασσα ταῖς ἐμπορίαις .
Εἰσῆλθε γὰρ ὁ παραβάτης καὶ ἐμίανε τὴν γῆν , ἐμίανε τὸν οὐρανόν , τὸν ἀέρα , τὴν θάλασσαν , τὰς πηγάς , τοὺς ποτα μούς .
πάντα ἐμίανε ταῖς βλασφημίαις , τὸν οὐρανὸν τῇ βλασφημίᾳ , τὸν ἀέρα ταῖς αἰσχραῖς φωναῖς , τὴν γῆν ταῖς ἀθεμίτοις μιαιφονίαις , τὴν θάλασσαν τοῖς πειραταῖς καὶ τοῖς λῃσταῖς , τὰς πηγὰς καὶ τοὺς ποταμοὺς ταῖς ἀθεμίτοις εἰδωλολατρείαις .
καὶ γὰρ πηγαὶ καὶ ποταμοὶ καὶ παράδεισοι καὶ δένδρα καὶ πᾶσα ἡ κτίσις ἐθεοποιεῖτο .
Οὐδὲν δὲ οὕτω μιαίνει κτίσιν ὡς τὸ θεοποιεῖσθαι αὐτήν 0 .
ἦν οὖν πᾶσα ἡ κτίσις τεθολωμένη .
Εἰσέρχεται ὁ σωτὴρ τοῦ κόσμου , μᾶλλον δὲ κηρύττεται ὑπὸ τῶν ἀποστόλων ὅτι ἥξει ἀνακαινίζων τὰ πάντα .
Οὐ μόνον δὲ οἱ ἀπόστολοι , ἀλλὰ καὶ οἱ προφῆται προέλεγον ὅτι ἔρχεται ὁ Χριστός .
ἵνα μή τις νομίσῃ ὅτι ὁ θεὸς ὡς ἄνθρωπος , ὅταν ἀπορήσῃ κατὰ τὴν πρώτην βοήθειαν , δευτέραν ἐπινοεῖ καί , ὅταν ταύτης ἀποτύχῃ , ἐπὶ τρίτην ἔρχεται καὶ ταύτης διαμαρτὼν τετάρτης ἅπτεται 0 .
ἵνα οὖν μή τις ὑπονοήσῃ τοῦτο , προέλεγον οἱ προφῆται τὸν μέλλοντα ἔρχεσθαι , ἵνα δείξωσιν ὅτι θεὸς οὐ σκεπτόμενος εὑρίσκει τὸ συμφέρον , ἀλλ ἀπ  ἀρχῆς προεῖδε τὰ πάντα .
ἡμεῖς οἱ ἄνθρωποι σκεπτόμεθα καί , ἐὰν ἀποτύχωμεν τῆς πρώτης πείρας , ἐρχόμεθα ἐφ ἑτέραν .
ὁ δὲ θεὸς οὐχ οὕτως , ἀλλ ἔδωκε νόμον , προφήτας , καὶ μετὰ ταῦτα τὸ εὐαγγέλιον , οὐ χρόνῳ τὸ συμφέρον μαθών , ἀλλ ἀπ  ἀρχῆς εἰδὼς ὅτι ἄλλως οὐχ οἷόν τε ἦν τὴν κτίσιν γενέσθαι καὶ στῆναι μὴ τοῦ Χριστοῦ φαινομένου .
καὶ ἡμεῖς μὲν οἱ ἄνθρωποι ὅταν ἴδωμεν τὰ νοσήματα , τότε ἐπινοοῦμεν τὰ βοηθήματα ·
ὁ δὲ θεὸς πρὸς τῶν τραυμάτων τοῦ ἡμετέρου πλάσματος προεῖδε τὸ φάρμακον τῆς σωτηρίας .
πολλοὶ λέγουσιν ·
Οὐ προῄδει οὖν ὁ θεὸς ὅτι ἁμαρτήσει ὁ Ἀδάμ ; .
ἐγὼ τοῦτο λέγω ὅτι οὐ τοῦτο μόνον προῄδει , ἀλλὰ πρὸ τῆς παραβάσεως ὅτι ἐγείρει αὐτὸν ὁ Χριστὸς διὰ τὴν οἰκονομίαν .
καὶ οὐ πρῶτον εἶδε τὴν πτῶσιν , εἰ μὴ προεπενόησε τὴν ἀνάστασιν .
ἀλλὰ προαπέθετο τὸ φάρμακον τῆς ἀναστάσεως καὶ τότε συνεχώρησεν εἰς πεῖραν θανάτου ἐλθεῖν τὸν ἄνθρωπον , ἵνα μάθῃ , τίνος μὲν ἀπολαύει δι ἑαυτόν , τίνος δὲ τυγχάνει διὰ τὸν θεόν .
καὶ ὥσπερ ἐν Αἰγύπτῳ πρῶτον ἤνεγκε τὰ ἔτη τῆς εὐθηνίας , προαποθέμενος φάρμακον τῷ λιμῷ τὰ ἔτη τῆς εὐθηνίας , καὶ τότε τὰ ἔτη τοῦ λιμοῦ ἐπήγαγεν , καὶ προέλαβε τὴν τοῦ τραύματος φύσιν ἡ τοῦ φαρμάκου βοήθεια , οὕτω πρὶν πλασθῇ ὁ Ἀδάμ , πρὶν φανῶσιν οἱ ἐξ αὐτοῦ ἄνομοι , πρὶν τεχθῶσιν οἱ ἐξ αὐτοῦ δίκαιοι καὶ οἱ ἐξ αὐτοῦ προφῆται , προεῖδεν ὁ θεὸς ὅτι οὐχ οἷόν τέ ἐστι τὴν εἰκόνα ταύτην στῆναι μὴ ἀνακαινισθεῖσαν ὑπὸ τοῦ Χριστοῦ .
ἐν τῷ Ἀδὰμ ὁ θεὸς ἔβλεπε Παῦλον , ἔβλεπε Πέτρον .
Οὐκ ἔβλεπε τὸν Ἀδὰμ ἐν τῷ παραδείσῳ τρεφόμενον καὶ μέλλοντα ἐκβάλλεσθαι , ἀλλ ἔβλεπεν ἐν αὐτῷ Παῦλον τὴν εὐσέβειαν κηρύττοντα καὶ εἰς παράδεισον ἁρπαζόμενον καὶ Πέτρον κλεῖς οὐρανῶν πιστευόμενον .
καὶ πάντα ἐν τῷ πρώτῳ ἔβλεπεν ἀνθρώπῳ ·
ἐν γὰρ τῇ ῥίζῃ ἦσαν οἱ καρποί .
καί μοι συγχωρήσατε μικρόν τι ὡς ἐν ὁμιλίᾳ γενέσθαι θεοῦ καὶ εἰσαγαγεῖν τὸν θεόν , ὥσπερ ἠθοποιΐᾳ τινὶ κεχρημένῳ , διαλεγόμενον τῷ ἑαυτοῦ υἱῷ 0 .
καὶ μή τις νομίσῃ βεβιασμένον εἶναι τὸ ῥῆμα ·
ὥσπερ γὰρ ποιῶν τὸν ἄνθρωπον ὁ θεὸς συμβούλῳ κέχρηται τῷ μονογενεῖ καὶ συνεργῷ ·
ποιήσωμεν γὰρ ἄνθρωπον κατ εἰκόνα ἡμετέραν καὶ ὁμοίωσιν , εἰκὸς ἦν καὶ τὸν υἱὸν λέγειν πρὸς τὸν πατέρα .
ἀνάμενε δὲ τὸ τέλος .
μὴ εἴπῃς ·
καταμαντεύεται οὗτος τοῦ θεοῦ .
μὴ παρὼν τοῖς ἐκεῖ , πῶς οἶδε ταῦτα ; .
ἐὰν τὸ τέλος μὴ ἀπαντήσῃ πρὸς τὴν ἔννοιαν , ὡς συκοφάντην με κρῖνον 0 .
ποιήσωμεν ἄνθρωπον κατ εἰκόνα ἡμετέραν καὶ ὁμοίωσιν Ὡς δημιουργὸς ἔλεγεν , ὡς προγνώστης ἀπεκρίνατο .
ἐὰν οὖν ἁμάρτῃ ὁ Ἀδάμ  ἁμαρτάνει γάρ  διαβάλλεται ἡμῶν ἡ δημιουργία .
ἐννόησον ταῦτα λέγοντα ἢ πατέρα υἱῷ ἢ υἱὸν πατρί .
ἀδιάστατος γὰρ ἡ βουλή , οἷς ἀδιαίρετος ἡ οὐσία 0 .
ἀλλ  ἁμαρτάνει ὁ Ἀδάμ , παραβαίνει , ἀποθνῄσκει ·
καὶ δι αὐτὸν πάντες οἱ ἄνθρωποι ἀπόλλυνται , καὶ συκοφαντεῖται ἡμῶν τὸ πλάσμα ὡς κακῶς γενόμενον .
πάλιν ἡ βουλή 0 .
ἀλλὰ δεῖ πρὸ πάντων ὁρίσαι τὴν θεραπείαν .
δεῖ γὰρ σέ , ὦ μονογενές μου , ὦ υἱὲ λόγε , ὦ ἀπαύγασμα ἐμῆς δόξης , δεῖ σε , εἰ ὅλως προνοεῖς τοῦ πλά σματος ὅπερ συνεργοῦντες ἀλλήλοις εἰργασάμεθα , δεῖ σε τὸν φθειρόμενον ἐνδύσασθαι ἄνθρωπον , δεῖ σε τοὺς ἀποστόλους λαβεῖν , ἵνα , ὥσπερ τῷ ὄφει ὁ διάβολος ὑπουργῷ ἐχρήσατο καὶ ὅπλῳ πρὸς τὴν ἀπάτην , οὕτω καὶ σὺ ὑπουργῷ χρήσῃ τῷ σῷ πλάσματι πρὸς εὐεργεσίαν καὶ ἀνακαινίσῃς τὸν πεσόντα .
ἀλλὰ πολλοὶ ἔσονται τῶν δογμάτων φησὶν ἀσεβῶν εὑρεταί .
ἀνακύπτει γὰρ ἡ ἄθεος τῶν Ἐπικούρων πλάνη ·
ἀνακύπτει αἵρεσις ἡ λέγουσα ἀπρονόητα εἶναι τὰ τοῦ βίου ·
ἀνακύπτει ἄλλη αἵρεσις ἡ λέγουσα τὸ σῶμα θεόν .
πολλοὶ γίνονται τῆς πλάνης διδάσκαλοι .
τίς οὖν λύσει ταῦτα τὰ μοχθηρά ; .
ταῦτα εἶπον ἐπὶ σχήματι , ἵνα ἐπὶ τέλει τῇ ἀποστολικῇ φωνῇ σφραγίσω τὴν ἔννοιαν .
ἆρα τοῦτο τὸ ἔνδυμα , ὃ λαμβάνει ὁ θεὸς λόγος , τοῦτο ὀφείλει διαδραμεῖν τὰ πέρατα τῆς ὑπ οὐρανὸν καὶ φωτίσαι πάντας ;
Οὐχί φησιν , ἀλλὰ σύ μου πληροῖς τὴν θείαν οἰκονομίαν .
ἕξεις δὲ τοὺς ἀποστόλους κήρυκας τοῦ θείου λόγου ·
ἕξεις Παῦλον κηρύττοντα ·
ἕξεις Πέτρον τὴν Ῥώμην καταλαμβάνοντα ·
ἕξεις τοὺς ἀποστόλους κοινωνοῦντας ἡμῶν τῇ οἰκονομίᾳ .
ταῦτα ἐλέγετο πρὶν ἢ Ἀδὰμ πλασθῇ .
πρῶτον ἐτυπώθη τὰ κατὰ τὴν σάρκα τοῦ Χριστοῦ καὶ τὰ κατὰ τοὺς ἀποστόλους , καὶ τότε ὁ Ἀδὰμ ἐπλάσθη .
τὸ μυστήριον τὸ ἀποκεκρυμμένον ἀπὸ τῶν αἰώνων καὶ τῶν γενεῶν , καί 0 ·
Εὐλογητὸς ὁ θεὸς ὁ εὐλογήσας ἡμᾶς ἐν πάσῃ εὐλογίᾳ πνευματικῇ ἐν τοῖς ἐπουρανίοις , καθὼς ἐξελέξατο ἡμᾶς ἐν Χριστῷ πρὸ καταβολῆς κόσμου προορίσας ἡμᾶς εἰς υἱοθεσίαν 0 .
καὶ ἀλλαχοῦ περὶ ἑαυτοῦ καὶ τῶν κατ αὐτὸν λέγει ·
Οὓς προέγνω συμμόρφους τῆς εἰκόνος τοῦ υἱοῦ αὐτοῦ .
Οὐ μόνον δὲ προωρίσθη καὶ ἐξελέχθη , ἀλλὰ καὶ τὴν χάριν ἣν ἔλαβε Παῦλος μετὰ πολλὰς γενεὰς οὕτως ἀπαριθμεῖται ὡς λαβὼν αὐτὴν πρὸ τῶν αἰώνων .
λέγει Τιμοθέῳ ·
τέκνον Τιμόθεε , συγκακοπάθησον τῷ εὐαγγελίῳ κατὰ δύναμιν θεοῦ τοῦ σώσαντος ἡμᾶς καὶ καλέσαντος κλήσει ἁγίᾳ , οὐ κατὰ τὰ ἔργα ἡμῶν , ἀλλὰ κατὰ ἰδίαν πρόθεσιν καὶ χάριν τὴν δοθεῖσαν ἡμῖν ἐν Χριστῷ Ἰησοῦ πρὸ χρόνων αἰωνίων Ἐξελέξατο πρὸ καταβολῆς κόσμου , προώρισε πρὸ τῶν αἰώνων , ἐχαρίσατο ἡμῖν πρὸ τῶν αἰώνων .
καὶ ταῦτα πάντα συνᾴδει , ὅτι πρὸ τῆς τοῦ ἀνθρώπου κατασκευῆς προώφθη καὶ προωρίσθη ἡ τοῦ σωτῆρος οἰκονομία .
ἀλλ  οἶδα ὅτι καὶ ἐν φίλοις διαλέγομαι τῆς εὐσεβείας , ἐνίοτε δὲ καὶ ἐν κατασκόποις , οἳ οὐ πρὸς τὸ συμφέρον βλέποντες τῶν κηρυττομένων , ἀλλ ἓν ἔργον τιθέμενοι , πῶς ἐπιλάβωνται τοῦ λέγοντος ·
ὧν ἀληθῶς οὐ μισῶ τὸν τρόπον , ἀλλὰ μᾶλλον ἐλεῶ .
ὅμως κατὰ τὸν ἀπόστολον 0 ·
διὰ τοὺς παρεισάκτους ψευδαδέλφους οἵτινες εἰσέρχονται κατασκοπῆσαι τὴν ἐλευθερίαν ἡμῶν , γυμνάσωμεν τὸ νόημα .
δύναται γὰρ ὁ ἐχθρὸς ἐξελθὼν εἰπεῖν ·
μεγάλη θεολογία 0 .
Εἰσήγαγε τὸν θεὸν σκεπτόμενον καὶ λέγοντα ·
“ Ἐπεὶ οὖν πολλοὶ γίνονται πλάνης διδάσκαλοι , τί ἔσται ; ”
καὶ τὸν πατέρα λέγοντα τῷ υἱῷ ὡς ἐκείνου μὲν ἀποροῦντος , τούτου δὲ διδάσκοντος ταῦτα 0 .
Αἱ γραφαὶ ὅταν παιδεύωσιν ἡμᾶς περὶ θεοῦ , οὐδέποτε ἁρμόζοντα τῇ θείᾳ δυνάμει φθέγγονται ῥήματα , ἀλλὰ πρέποντα τῇ ἡμετέρᾳ ἀσθενείᾳ .
ἆρα γάρ , ὅτε ὁ θεὸς καθίζει δικαστήριον ἀνθρώπινον καὶ λέγει ·
καὶ νῦν σύ , ἄνθρωπος τοῦ Ἰούδα , καὶ οἱ κατοικοῦντες τὴν Ἱερουσαλήμ , κρίνατε ἀνὰ μέσον ἐμοῦ καὶ ἀνὰ μέσον τοῦ ἀμπελῶνός μου .
τί ἔδει με ποιῆσαι , καὶ οὐκ ἐποίησα ;
, λαλοῦντος ἡ φωνὴ ἢ σκεπτομένου 0 ;
ἀλλ ἆρα , ὅτε λέγει πρὸς τὸν Ἡσαΐαν ·
τίνα ἀποστελῶ , ἢ τίς πορεύσεται πρὸς τὸν λαὸν τοῦτον ;
ἀμφιβάλλων λέγει ἢ ἀγνοῶν τὸν ὑπηρέτην ;
ὅσα λέγεται περὶ θεοῦ κατὰ τὴν ἐκκλησιαστικὴν διδασκαλίαν δεῖ μετρεῖν , οὐ τῇ δυνάμει τοῦ κηρύττοντος , ἀλλὰ τῇ ἀσθενείᾳ τῶν ἀκουόντων .
ἡμῖν δὲ σκοπὸς δεῖξαι τὰ ἐπὶ Χριστοῦ πρὸ τοῦ Ἀδὰμ προτετυπωμένα καὶ τοὺς ἀποστόλους προεκλελεγμένους καὶ τὴν χάριν τοῦ εὐαγγελίου πρὸ χρόνων αἰωνίων προτετυπωμένην 0 .
δύναται μία λέξις παροραθεῖσα συκοφαντίας γεμίσαι τὸ λεγόμενον .
Οὐ μόνον εἶδεν ὁ θεὸς ἐν τῷ παραδείσῳ τὸν Ἀδὰμ παραβαίνοντα , ἀλλὰ καὶ τὸν σωτῆρα , τὸν ἐν σαρκὶ φανέντα δεσπότην , προοδοποιοῦντα τὴν ἀρετὴν καὶ πάντας εἰς ὑπακοὴν ἕλκοντα .
ἔβλεπεν ὁ θεὸς τὴν πλευρὰν τὴν ἐκ τοῦ Ἀδὰμ τικτομένην καὶ εἰς γυναῖκα μεταβαλλομένην καὶ προεῖδε πάλιν τὴν πλευ ρὰν τοῦ Χριστοῦ προφέρουσαν ἡμῖν τὰ μυστικὰ δῶρα , ὕδωρ καὶ αἷμα , ὧν τὸ μέν ἐστι τοῦ λουτροῦ σύμβολον , τὸ δὲ τῶν μυστηρίων ἐνέχυρον .
καὶ οὐ τοσοῦτον αὐτὴν ἐταλάνισε τὴν πληγήν , ὅσον ἐννοήσας τὸ φάρμακον ἐμακάρισεν .
ἐκεῖ γυνὴ ἐξ ἀνδρὸς εἰς παρανομίαν , ὧδε ἀνὴρ ἐκ γυναικὸς εἰς σωτηρίαν 0 1 .
ἐκεῖ πλευρὰ τίκτουσα θανάτου ὑπόθεσιν , ἐνταῦθα πλευρὰ φέρουσα τὸν ἀρραβῶνα τῆς ἀφθαρσίας 0 1 .
ἐκεῖ ὄφις περὶ τὸ ξύλον , ὧδε Χριστὸς περὶ τὸν σταυρόν 0 1 .
ἐκεῖ βρῶμα προκαλούμενον θάνατον , ἐνταῦθα βρῶμα ἀφανίζον θάνατον 0 .
Οἶδας τὰ πιστῶν , ἐπίγνωθι τὰ μυστήρια .
ἐκεῖ ἀνέβλεψαν κακῶς καὶ εἶδον ὅτι γυμνοί εἰσιν , ἡμεῖς νῦν ἀναβλέπομεν εὐσεβῶς καὶ βλέπομεν ὅτι ἐστολισμένοι ἐσμέν .
ἐκεῖ ἀνάβλεψις καὶ γύμνωσις , ἐνταῦθα φωτισμὸς καὶ στολισμός 0 1 2 .
ἐκεῖ δερμάτινοι χιτῶνες καλύπτοντες τὴν ἀσχημοσύνην , ἐνταῦθα χιτὼν δόξης καλύπτων ἡμῶν τὴν ἀσθένειαν , τοῦ Χριστοῦ τὸ σῶμα , αὐτοῦ τοῦ βασιλέως τὸ ἔνδυμα 0 ·
ἐκεῖ Γῆ εἶ καὶ εἰς γῆν ἀπελεύσῃ , ὧδε ἀνακαινίσας τὴν γῆν ποιεῖ τὸν ἄνθρωπον ἐπουράνιον , οὐ γῆν ἐπαγγελλόμενος , ἀλλὰ βασιλείαν .
ἐκεῖ φλογίνη ῥομφαία κωλύουσα τὸν Ἀδάμ , ἐνταῦθα γλῶσσαι πυρὸς ἐξ οὐρανοῦ φωτίζουσαι τὸν Ἀδάμ 0 .
ἐκεῖ ἐκβαλλόμενος τοῦ παραδείσου , ὧδε πιστευόμενος κλεῖς οὐρανῶν 0 .
προεῖδεν ὁ θεὸς τὰ μέλλοντα πρὸ τῶν παρόντων .
καὶ ὥσπερ σήμερον , πρὶν ἑλκύσωμεν τὸ ὕδωρ , ὑδραγωγὸς κατασκευάζεται , καί , πρὶν ῥεύσῃ τὰ ὕδατα , ὑδρεῖον λέγεται , οὐχ ὕδατος ῥέοντος , ἀλλὰ μέλλοντος ῥεῖν , οὕτως ὁ θεὸς προώρισε τὰ μέλλοντα ἐν Χριστῷ τυποῦσθαι καὶ ᾔδει ὅτι ἐν Χριστῷ ἀνακαινίζεται τὰ πάντα .
καὶ ἄρχεται ἄνωθεν .
ἐπιβαίνει τῷ οὐρανῷ κατὰ τὸ Κύριε , κλῖνον οὐρανούς σου καὶ κατάβηθι .
παρῆλθε τοὺς οὐρανοὺς ἁγιάσας αὐτούς .
διέτεμε τὸν ἀέρα , ἵνα ἁγιάσῃ αὐτὸν ταῖς αἰσχραῖς ᾠδαῖς μιανθέντα .
πατεῖ τὴν γῆν , ἵνα ἁγιάσῃ αὐτὴν φόνοις μεμολυσμένην .
ἐπάτησε θαλάττης κύματα , ἵνα τὰ μιανθέντα ἁγιάσῃ ὕδατα .
βαπτίζεται ἐν τῷ Ἰορδάνῃ , ἵνα τῶν ποταμῶν τὴν φύσιν ἁγιάσῃ .
Εὑρίσκει καὶ τὸν Ἀδὰμ κείμενον ἐν τάφῳ καὶ ὑπέρχεται αὐτοῦ τὴν εἰκόνα καὶ γίνεται ὁ Χριστὸς καὶ μετὰ τὸν Ἀδὰμ καὶ ἀνακαινισμὸς τοῦ Ἀδάμ .